Jan Nagórskis Farman, 1914.
**Alfons Jan Nagórski** (russisk: Ян Иосифович Нагурский, transkribert *Jan Josifovitsj Nagorski*; født 8. februar 1888 i Włocławek som da var i den polske del av Tsarrussland, død 9. juni 1976 i Warszawa) var en russisk-polsk flyver. Han er kjent for sine flyvninger i Nordishavet og for å være den første som foretok en loop med en flybåt.

Liv og virke
------------

### Bakgrunn

Jan Nagórski fullførte handelsskole i sin hjemby, og gikk i 1909 ut av en junkerskole for infanteriet i Odessa i 1912. Året etter fullførte han sin flyverutdannelse ved Sjøfartsingeniørskolen i Gatsjina nær St. Petersburg.

### Flyver

I 1914 gjennomførte Nagórski som podporutsjik (en rang omtrent på løytnantsnivå) i den keiserlige russiske flåte de første motorflyvninger i Arktis og nådde da opp til 76. breddegrad. Foranledningen var å lete etter tre arktisekspedisjoner under ledelse av Georgij Sedov, Vladimir Russanov og Georgij Brussilov som i 1912 hadde lagt ut med forskjellige skip og siden var kommet bort.

Nagórskis fly var en Farman-dobbeltdekker utstyrt med pontonger. Han hadde kjøpt flyet våren 1914 i Frankrike og hadde fått bragt med skip via Norge og Murmansk til Novaja Zemlja, og som var blitt montert sammen av sin motormann Kusnetsov.

Den 8. august 1914 fulgte den første, fire timer og 20 minutter lange flyvning langs kysten av Novaja Zemlja, han tilbakela da 450 km. Han gjennomførte så fire forsøksflyvninger frem til slutten av august, og da ble foretaket avbrutt.

Under første verdenskrig tjenestegjorde Nagórski som marineflyver. I 1917 ble han skutt ned av tyske jagerfly over Rigabukten og meldt savnet. Idet det åpenbart ikke var kjent for hans overordnede at han to timer etter var blitt reddet ombord på en russisk undervannsbåt, gikk han etter oktoberrevolusjonen for å være falt, og dette ble da også offisielt meddelt i Sovjetrussland. Slik stod det i de første utgavene av Den store sovjetiske encyklopedi.

Men i 1956 ble det oppklart; han levde da i Warszawa, og meldte selv fra.

Den russiske polarstasjon og flybase Nagurskaja er oppkalt etter ham.

Litteratur
----------

* Stanisław Alexandrowicz:*Jan Nagórski (1888-1976) - pierwszy lotnik arktyczny*, 1993
* William Barr: *Imperial Russia’s Pioneers in Arctic Aviation Arkivert 5. mars 2016 hos Wayback Machine.* (PDF; 2,18 MB). In: *Arctic* 38, Nr. 3, 1985, S. 219–230.
* Erwin Bekier: *Als erster über der Arktis.* Deutscher Militärverlag, Berlin 1965.
* Brian Bonhomme: *Russian Exploration, from Siberia to Space*, 2012, s. 160
* G. P. Awetisow: *Nagurski Jan Iossifowitsch (27.01(08.02).1888–09.06.1976)*. In: *Imena na Karte Rossijskoi Arktiki*, Nauka, St. Petersburg 2003, ISBN 5-02-025003-1 (russisch).
* William J. Mills: *Exploring Polar Frontiers : A Historical Encyclopedia*, 2003, s. 6-7, 481
* Andreas Umbreit: *Bradt Travel Guide Spitsbergen*, 2005, s. 235-239
* Ulrich Unger: *Abenteuer sowjetischer Flieger*. Berlin: Militärverlag der DDR. 1987
* M. E. Zhdanko: *Первый гидроаэроплан в Северном Ледовитом океане*, Petrograd, 1917

Referanser
----------

1. ↑  Ulrich Unger (1987). *Abenteuer sowjetischer Flieger*. Berlin: Militärverlag der DDR. s. 7–9.

Eksterne lenker
---------------

* (en) Jan Nagórski – kategori av bilder, video eller lyd på Commons
* Jan Nagórski Arkivert 7. november 2017 hos Wayback Machine. på Arctic Back
* Sławomir Kasjaniuk: Pilot polarny Nagórski på Lotnicza Polska

|  |  |
| --- | --- |
| Oppslagsverk/autoritetsdata | Geni **·** VIAF **·** GND **·** LCCN **·** ISNI **·** NKC
 |